Verbum talkshow sú diskusné večery, v rámci ktorých majú organizátori a hostia ambíciu ísť v predložených témach na hĺbku. V rámci tohto formátu sa zúčastnení dosiaľ venovali téme dôležitosti kresťanského umenia a kultúry, ako aj osobnosti a stope, ktorú Benedikt XVI. zanechal na našej viere – nielen v liturgii a umení, teológii či pohľade na Cirkev. Téma 30 rokov Slovenska je tiež dôležitou na zamyslenie sa a bude preberaná z rôznych uhlov pohľadu.
Okrem možnosti stretnutia sa s autormi a čitateľmi časopisu Verbum je po diskusii vytvorená aj príležitosť pri pohári vína stráviť príjemný čas rozhovormi v priateľskom duchu s ľuďmi podobných hodnôt. A možno aj nadviazať spoluprácu na nejakom konzervatívnom projekte.